****

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinsko vijeće**

KLASA: 021-05/19-01/12

URBROJ: 2186/03-02-19-1

Cestica, 13.06.2019.

Na temelju odredbe članka 17. stavka 1. Zakona o sustavu civilne zaštite („Narodne novine“ broj 82/15, 118/18) i članka 30. Statuta Općine Cestica („Službeni vjesnik Varaždinske županije“ broj 17/18) Općinsko vijeće Općine Cestica na svojoj 13. sjednici održanoj dana 13. lipnja 2019. godine donosi

**ODLUKU**

**o donošenju Procjene rizika od velikih nesreća za Općinu Cestica**

**Članak 1.**

Donosi se Procjena rizika od velikih nesreća za Općinu Cestica, koju je izradila Radna skupina osnovana Odlukom o postupku izrade Procjene rizika od velikih nesreća za Općinu Cesticu i osnivanju Radne skupine za izradu Procjene rizika od velikih nesreća za Općinu Cesticu KLASA:810-03/17-01/5, URBROJ:2186/03-01/1-17-1, od 19. svibnja 2017. godine.

**Članak 2.**

Temeljem članka 7. stavak 3. Pravilnika o smjernicama za izradu procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave („Narodne novine“ broj 65/16), za potrebe izrade Procjene rizika iz članka 1. ove Odluke, ugovorom je angažiran ovlaštenik za prvu grupu stručnih poslova u području planiranja civilne zaštite, u svojstvu konzultanta - Ustanova za obrazovanje odraslih Defensor, Zagrebačka 71, 42 000 Varaždin.

**Članak 3.**

Procjena rizika od velikih nesreća za Općinu Cestica čini prilog i sastavni je dio ove Odluke.

**Članak 4.**

Ova Odluka stupa na snagu osmog dana od dana objave u „Službenom vjesniku Varaždinske županije “.

PREDSJEDNIK OPĆINSKOG VIJEĆA

Darko Majhen, mag.pol.